/ ˈ p ɛ n t i / n.m. (pl. pentis) : qalziet ta' taħt għall-irġiel, nisa jew tfal. Qomt, għadni nofsni mhux f'tiegħi mil-lejl ta' qabel, għal-lekċer tad-disgħa. Inżilt ninħasel u tlajt fuq biex nara x'ħa nilbes. Ma kellix pentis komdi għal ma' ġins u niftakarni nara l-komdi fil-kamra ta' ħdejn il-veranda. Neħħejt ix-xugaman minn miegħi u qbadt wieħed u ndunajt li kien għadu ma nixifx. Kien hemm il-ħadida, xgħeltha u ħallejtha tisħon. Poġġejt il-penti fuq il-mogħdija u għaddejt il-penti ħalli jinxef u nkun nista' nużah. Qed naħseb fuq kemm se nħossu cosy cosy miegħi, iktar u iktar meta bdejt niksaħ mingħajr xejn imdawwar miegħi. Neħħejt il-ħadida minn fuq il-penti u kelli parti mill-penti mdewweb mal-ħadida. It-tikketta tgħid 92% poliamida 8% elastico . Hawn ukoll li nista' ngħaddih. Fottejt penti mill-komdi, madankollu lbistu u tgeddist f'aktar ħwejjeġ. Lezzjoni: darb'oħra nuża hairdryer .
Penti mdewweb